Document ID: 32005R1701

KOMMISSIONENS FORORDNING (EF) Nr. 1701/2005
af 18. oktober 2005
om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra c), d) og f), og
ud fra følgende betragtninger:
(1)
Ved Kommissionens forordning (EF) nr. 795/2004 (2) er der med virkning fra 2005 indført gennemførelsesbestemmelser til enkeltbetalingsordningen. I forbindelse med medlemsstaternes administrative og operationelle gennemførelse af denne ordning har det vist sig, at der på nogle områder er behov for yderligere gennemførelsesbestemmelser, mens der på andre er behov for at præcisere og tilpasse de gældende bestemmelser.
(2)
Det er især hensigtsmæssigt at specificere anvendelsen af definitionen på permanente afgrøder og flerårige afgrøder i forbindelse med kravene til støtteberettigelse under enkeltbetalingsordningen i tilfælde af anvendelse af udtagne arealer til produktion af råvarer som omhandlet i kapitel 16 i Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (3) og i forbindelse med støtteordningen for energiafgrøder som omhandlet i artikel 88 i forordning (EF) nr. 1782/2003.
(3)
Under den tidligere ordning for markafgrøder som fastsat i Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder (4) blev der ydet arealbetalinger for udtaget jord, der var udlagt med permanente afgrøder til produktion af råvarer, og jord, der var beplantet med flerårige kulturer. Artikel 54, stk. 2, i forordning (EF) nr. 1782/2003 begrænser støtteberettigelsen til arealer, der ikke var udlagt med permanente afgrøder på datoen for ansøgningen for 2003, mens nævnte stykke i medfør af nævnte forordnings artikel 53 ikke udelukker arealer med permanente afgrøder, der anvendes til produktion af råvarer, fra fastlæggelsen af betalingsrettigheder, eftersom der blev ydet direkte betalinger for disse arealer i referenceperioden. Det er derfor hensigtsmæssigt at tillade landbrugere, der i 2003 dyrkede sådanne afgrøder under den nævnte særlige ordning for jordudtagning eller flerårige afgrøder, at benytte denne jord henholdsvis til fastlæggelsen af de i nævnte forordnings artikel 53 omhandlede udtagningsrettigheder og til brugen af de fastslåede udtagningsrettigheder.
(4)
Da referenceåret for fastlæggelse af betalingsrettigheder i den regionale model som omhandlet i artikel 59 i forordning (EF) nr. 1782/2003 er det første år for anvendelse af ordningen som omhandlet i artikel 38, stk. 1, i forordning (EF) nr. 795/2004, er det desuden hensigtsmæssigt at specificere, at udtaget jord med permanente afgrøder, der bruges til formålene i artikel 55, litra b), i forordning (EF) nr. 1782/2003, og jord med permanente afgrøder, som også er omfattet af en ansøgning om den i nævnte forordnings artikel 88 omhandlede støtte til energiafgrøder, bør anses for støtteberettigede hektarer ved fastlæggelsen og brugen af betalingsrettigheder.
(5)
Det er desuden nødvendigt at specificere, hvilke afgrøder der er tilladt på udtaget jord, og hvilke afgrøder der er tilladt til energiformål på jord, der er indgivet en ansøgning om enkeltbetaling for. Det er derfor hensigtsmæssigt at åbne mulighed for at benytte betalingsrettigheder i overensstemmelse med kravene til støtteberettigelse for arealer med permanente afgrøder, der benyttes til produktion af råvarer som omhandlet i kapitel 16 i forordning (EF) nr. 1973/2004, og for afgrøder, der benyttes til produktion af energiprodukter under ordningen i artikel 88 i forordning (EF) nr. 1782/2003.
(6)
Forordning (EF) nr. 795/2004 bør derfor ændres i overensstemmelse hermed.
(7)
Da forordning (EF) nr. 795/2004 anvendes fra den 1. januar 2005, er det hensigtsmæssigt at fastsætte, at nærværende forordning anvendes med tilbagevirkende kraft fra nævnte dato, og derfor tillade landbrugere, der er berørt af ansøgningen i 2005, at ændre deres enkeltansøgning.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
I forordning (EF) nr. 795/2004 foretages følgende ændringer:
1)
Artikel 2, litra c) og d), affattes således:
»c)
»Permanente afgrøder«, kulturer uden for omdriften, bortset fra permanente græsarealer, som dyrkes på arealerne i fem år eller længere og giver udbytte i flere år, herunder planteskoler som defineret i bilag I, punkt G/05, i Kommissionens beslutning 2000/115/EF (5), og lavskov med kort omdriftstid (KN-kode ex 0602 90 41), dog ikke flerårige kulturer og planteskoler med flerårige kulturer.
d)
»Flerårige kulturer«, afgrøder af følgende produkter og planteskoler med sådanne flerårige kulturer:
KN-kode
0709 10 00
Artiskokker
0709 20 00
Asparges
0709 90 90
Rabarber
0810 20
Hindbær, brombær, morbær og loganbær
0810 30
Ribs, solbær og stikkelsbær
0810 40
Tranebær, blåbær og andre frugter af slægten Vaccinium
2)
Som artikel 3b indsættes:
»Artikel 3b
Støtteberettigelse
1. Med henblik på anvendelse af artikel 44, stk. 2, i forordning (EF) nr. 1782/2003 anses følgende arealer for støtteberettigede hektarer ved fastlæggelsen og brugen af betalingsrettigheder:
a)
arealer udlagt med lavskov med kort omdriftstid (KN-kode ex 0602 90 41), Miscanthus sinensis (KN-kode ex 0602 90 51) og Phalaris arundicea (rørgræs) mellem den 30. april 2004 og den 10. marts 2005
b)
arealer udlagt med lavskov med kort omdriftstid (KN-kode ex 0602 90 41), Miscanthus sinensis (KN-kode ex 0602 90 51) og Phalaris arundicea (rørgræs) før den 30. april 2004 og lejet eller erhvervet mellem den 30. april 2004 og den 10. marts 2005 med henblik på anvendelsen af enkeltbetalingsordningen.
2. Med henblik på anvendelse af artikel 51 i forordning (EF) nr. 1782/2003 anses udtaget jord med permanente afgrøder, der bruges til formålene i nævnte forordnings artikel 55, litra b), og jord med permanente afgrøder, som også er omfattet af en ansøgning om støtte til energiafgrøder som omhandlet i nævnte forordnings artikel 88, for støtteberettigede hektarer ved brugen af henholdsvis udtagningsrettigheder og betalingsrettigheder.
3. Med henblik på anvendelse af artikel 54, stk. 2, i forordning (EF) nr. 1782/2003 anses udtaget jord med permanente afgrøder, der skal bruges til formålene i artikel 6, stk. 3, i Rådets forordning (EF) nr. 1251/1999 (6), og som der blev ydet den i nævnte forordnings artikel 2, stk. 2, omhandlede arealbetaling for 2003, for støtteberettigede hektarer ved brugen af de i artikel 53 i forordning (EF) nr. 1782/2003 omhandlede udtagningsrettigheder.
4. Uden at dette berører artikel 51 i forordning (EF) nr. 1782/2003, anses med henblik på anvendelse af nævnte forordnings artikel 54, stk. 2, jord, der var udlagt med flerårige afgrøder på den dato, der er fastsat for ansøgninger om arealstøtte for 2003, for støtteberettigede hektarer ved brugen af de i nævnte forordnings artikel 53 omhandlede udtagningsrettigheder.
5. Uden at dette berører artikel 60 i forordning (EF) nr. 1782/2003, anses, når en medlemsstat gør brug af muligheden i nævnte forordnings artikel 59,
a)
med henblik på anvendelse af artikel 63, stk. 2, i forordning (EF) nr. 1782/2003 udtaget jord med permanente afgrøder, der skal bruges til formålene i artikel 6, stk. 3, i forordning (EF) nr. 1251/1999, og som der blev ydet den i nævnte forordnings artikel 2, stk. 2, omhandlede arealbetaling for 2003, for støtteberettigede hektarer ved fastlæggelsen af udtagningsrettigheder.
b)
med henblik på anvendelse af artikel 63, stk. 2, i forordning (EF) nr. 1782/2003 jord med permanente afgrøder, der skal bruges til formålene i artikel 55, litra b), i forordning (EF) nr. 1782/2003, for støtteberettigede hektarer ved fastlæggelsen af udtagningsrettigheder.
c)
med henblik på anvendelse af artikel 59, stk. 4, i forordning (EF) nr. 1782/2003 jord med permanente afgrøder, som også er omfattet af en ansøgning om den i artikel 88 i forordning (EF) nr. 1782/2003 omhandlede støtte til energiafgrøder, for støtteberettigede hektarer ved fastlæggelsen af betalingsrettigheder.
d)
med henblik på anvendelse af artikel 59, stk. 4, i forordning (EF) nr. 1782/2003 jord med flerårige afgrøder for støtteberettigede hektarer ved fastlæggelsen af betalingsrettigheder.
6. Landbrugere, der i 2005 berøres af stk. 2 til 5, kan ændre deres enkeltansøgning inden for fire uger fra 19. oktober 2005 eller en dato, som de pågældende medlemsstater skal fastsætte.
3)
I artikel 48a foretages følgende ændringer:
1.
Stk. 4 affattes således:
»Henvisninger til artikel 58 og 59 eller 58, stk. 1, og artikel 59, stk. 1, i forordning (EF) nr. 1782/2003 i artikel 3b og kapitel 6 og 7 i nærværende forordning forstås som henvisninger til artikel 71e i forordning (EF) nr. 1782/2003.«
2.
Stk. 6 affattes således:
»Henvisninger til artikel 60 i forordning (EF) nr. 1782/2003 i artikel 3b, artikel 8, stk. 2, artikel 9, stk. 1, litra e), artikel 41 og artikel 50a i nærværende forordning forstås som henvisninger til artikel 71g i forordning (EF) nr. 1782/2003.«
3.
Stk. 7 affattes således:
»Henvisninger til artikel 63, stk. 2, i forordning (EF) nr. 1782/2003 i artikel 39, 43 og 48b i nærværende forordning forstås som henvisninger til artikel 71j, stk. 2, i forordning (EF) nr. 1782/2003.«
4.
Stk. 8 affattes således:
»Artikel 3a, 3b, stk. 1, 3 og 4, artikel 7, 10, 12 til 17, 27, 28, 30, 31, 31a, 40, 42, 45, 46 og 49 finder ikke anvendelse.«
5.
Som stk. 10 indsættes:
»Henvisninger til artikel 59, stk. 4, i forordning (EF) nr. 1782/2003 i artikel 3b i nærværende forordning forstås som henvisninger til artikel 71f, stk. 2, i forordning (EF) nr. 1782/2003.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. oktober 2005.

Labels: 6